નાગપુર, તા. 9 : ઠાર મારવામાં આવેલી અવનિ વાઘણનું નાગપુરમાં અનેક સંસ્થાઓના પશુચિકિત્સકોએ પોસ્ટમૉર્ટમ કર્યું હતું અને એમાં એવી માહિતી બહાર આવી છે કે આદમખોર અવનિનાં પેટ અને આંતરડાં ગૅસ અને પ્રવાહીથી ભરેલા હતા અને એનો મતલબ એ છે કે વાઘણે છેલ્લા ચાર-પાંચ દિવસથી કંઈ ખાધેં નહોતું. આ વાઘણના નવ મહિનાનાં બે બચ્ચાં ક્યાં છે એની હજી ભાળ મળી નથી અને આ બે બચ્ચાં પણ ભુખ્યાં હોવાનો હવે અંદાજ બાંધવામાં આવ્યો છે. બચ્ચાંઓ વીસ મહિનાના થાય ત્યાં સુધી ખોરાક માટે માતા પર આધાર રાખતાં હોય છે.